เลขาธิการ กสทช.ขอให้ทุกสถานีข่าว งดรายงานสถานการณ์สดและการปฏิบัติงานของเจ้าหน้าที่ กรณีคนร้ายกราดยิงที่จังหวัดนครราชสีมา
เลขาธิการ กสทช.ขอให้ทุกสถานีข่าว งดรายงานสถานการณ์สดและการปฏิบัติงานของเจ้าหน้าที่ กรณีคนร้ายกราดยิงที่จังหวัดนครราชสีมานายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) กล่าวว่า จากกรณีที่มีการนำเสนอรายการข่าวที่จังหวัดนครราชสีมา ด้วยรูปแบบการรายงานสด หรือ live สด รายงานสถานการณ์และข้อมูลต่างๆ อย่างต่อเนื่อง เพื่อให้การนำเสนอข่าวไม่ส่งผลกระทบต่อชีวิต ทรัพย์สินและความปลอดภัยของประชาชนในบริเวณโดยรอบ ตลอดจนไม่ส่งผลกระทบต่อการปฎิบัติงานของเจ้าหน้าที่ทุกภาคส่วน กสทช. จึงขอให้ทุกสถานีให้ความร่วมมือ ได้แก่ ไม่ควรรายงานสด หรือแสดงข้อมูล กระบวนการและรายละเอียดเกี่ยวกับการปฎิบัติงานของเจ้าหน้าที่ทุกภาคส่วนที่ปฎิบัติงานในสถานการณ์  ไม่ควรนำเสนอข้อมูลในสถานที่ที่จะส่งผลกระทบต่อความปลอดภัยของประชาชนโดยรอบและไม่นำเสนอภาพที่รุนแรง เช่น ภาพผู้เสียชีวิตและการยิงอาวุธ